Diari Oficial de la Generalitat Valenciana


Sumari del DOGV 9277, del 14-02-2022 (2022/1051)

RESOLUCIÓ de 7 de desembre de 2021, de la Direcció General d'Indústria, Energia i Mines, per la qual es convalida l'acumulació dels expedients ATRCCT/2018/21/46 i ATRCCT/2019/33/46, dictada en data 16 de novembre de 2019 pel Servei Territorial d'Indústria, Energia i Mines de València, i s'atorga autorització administrativa prèvia i autorització administrativa de construcció, per a la modificació per ampliació de tres posicions de línia del sistema de 20 kV, i la modificació del sistema de 132 kV per desmuntatge de bateria de condensadors de 132 kV, i s'adapta la seua posició a nova posició de línia, i adequació d'una posició de línia equipada en reserva, de les instal·lacions de distribució d'energia elèctrica de la subestació transformadora de 132/20 kV denominada «ST La Punta», titularitat de I-DE Redes Eléctricas Inteligentes, SA Unipersonal, situada en el terme municipal de València. Expedients de referència ATRCCT/2018/21/46 i ATRCCT/2019/33/46.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9277

Data del DOGV
:   14-02-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/1051


Data del document
:   07-12-2021

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 7 de desembre de 2021, de la Direcció General d'Indústria, Energia i Mines, per la qual es convalida l'acumulació dels expedients ATRCCT/2018/21/46 i ATRCCT/2019/33/46, dictada en data 16 de novembre de 2019 pel Servei Territorial d'Indústria, Energia i Mines de València, i s'atorga autorització administrativa prèvia i autorització administrativa de construcció, per a la modificació per ampliació de tres posicions de línia del sistema de 20 kV, i la modificació del sistema de 132 kV per desmuntatge de bateria de condensadors de 132 kV, i s'adapta la seua posició a nova posició de línia, i adequació d'una posició de línia equipada en reserva, de les instal·lacions de distribució d'energia elèctrica de la subestació transformadora de 132/20 kV denominada «ST La Punta», titularitat de I-DE Redes Eléctricas Inteligentes, SA Unipersonal, situada en el terme municipal de València. Expedients de referència ATRCCT/2018/21/46 i ATRCCT/2019/33/46. [2022/1051]  
  
  
Antecedents  
Amb data 5 de desembre de 2018, Iberdrola Distribución Eléctrica, SA, unipersonal, va presentar a través del registre telemàtic de la Generalitat Valenciana un imprés normalitzat en què sol·licitava:  
- Autorització administrativa prèvia per a la modificació per ampliació de tres posicions de línia del sistema de 20 kV de la subestació transformadora de 132/20 kV denominada ST la Punta, situada al terme municipal de València, província de València.  
- Autorització administrativa de construcció d'aquesta modificació.  
  
Juntament amb l'escrit de presentació d'aquestes peticions s'aportava la documentació següent:  
- Projecte tècnic administratiu d?«Ampliació de tres posicions de línia de 20 kV en la subestació transformadora de 132/20 kV denominada ST La Punta», de data 7 de novembre de 2018, per a l'execució de la instal·lació esmentada, signat per una persona tècnica competent i acompanyat d'una declaració responsable seua de data 20 de novembre de 2018.  
- Declaració responsable de la persona tècnica competent projectista, acreditativa del compliment de la normativa aplicable al projecte conforme amb l'article 53.1.b de la Llei 24/2013, de 26 de desembre, del sector elèctric.  
- «Full resum de subestacions, centres de transformació i línies de transport i distribució d'energia elèctrica», de data de 20 de novembre de 2018, signat per la persona tècnica competent projectista, i el representant de la titular de la instal·lació.  
Amb data 3 de febrer de 2019, el sol·licitant va acreditar en l'expedient l'abonament de les taxes administratives corresponents al tràmit que insta.  
El procediment administratiu corresponent a aquesta sol·licitud va ser obert sota l'expedient de referència ATRCCT/2018/21/46 per l'aleshores Servei Territorial d'Indústria i Energia de València. No obstant això, com es detallarà i justificarà més endavant, la tramitació administrativa s'ha instruït conjuntament i dins de l'expedient de referència ATRCCT/2019/33/46.  
Posteriorment, amb data 28 de maig de 2019, la interessada va presentar a través del registre telemàtic de la Generalitat Valenciana una segona modificació, acumulada a la primera, en què aportava un imprés normalitzat on sol·licitava:  
- Autorització administrativa prèvia per a la modificació del sistema de 132 kV per desmuntatge de bateria de condensadors de 132 kV, adaptant la seua posició a nova posició de línia, i adequació d'una posició de línia equipada en reserva, en la subestació transformadora de 132/20 kV denominada ST La Punta, situada al terme municipal de València, província de València.  
- Autorització administrativa de construcció d'aquesta modificació.  
  
Juntament amb l'escrit de presentació d'aquestes peticions s'aportava la documentació següent:  
- Projecte tècnic administratiu de «Desmuntatge de bateria de condensadors de 132 kV, adaptació de la seua posició com a nova posició de línia i energització de posició de línia de reserva en la subestació denominada: ST La Punta» (sic), de data 7 de maig de 2019, per a l'execució del projecte esmentat, signat per una persona tècnica competent i acompanyat d'una declaració responsable seua de data 21 de maig de 2019,  
- Declaració responsable de la persona tècnica competent projectista, acreditativa del compliment de la normativa aplicable al projecte conforme amb l'article 53.1.b de la Llei 24/2013, de 26 de desembre, del sector elèctric.  
- «Full resum de subestacions, centres de transformació i línies de transport i distribució d'energia elèctrica», de data de 21 de maig de 2019, signat per la persona tècnica competent projectista i el representant de la titular de la instal·lació.  
Amb data 24 de juliol de 2019, el sol·licitant va acreditar en l'expedient l'abonament de les taxes administratives corresponents al tràmit que insta.  
El procediment administratiu corresponent a aquesta sol·licitud va ser obert sota l'expedient de referència ATRCCT/2019/33/46 per l'aleshores Servei Territorial d'Indústria i Energia de València.  
Vista la relació entre els expedients ATRCCT/2018/21/46 i ATRCCT/2019/33/46, en els quals se sol·liciten dues autoritzacions administratives per a la modificació per ampliació del sistema de 20 kV i del sistema de 132 kV, respectivament, de la mateixa subestació ST La Punta, amb data 16 d'octubre de 2019 l'aleshores Servei Territorial d'Indústria i Energia de València va resoldre acumular-los, segons l'article 57 de la Llei 39/2015, d'1 d'octubre, del procediment administratiu comú de les administracions públiques, i van passar a tramitar-se conjuntament en l'expedient ATRCCT/2019/33/46 (pronunciament accessible en l'URL de validació https://www.tramita.gva.es/csv-front/index.faces'cadena=XYY2QQSA-HDYMTC9F-SN8NSQ68, CSV: XYY2QQSA-HDYMTC9F-SN8NSQ68). Consta en l'expedient notificació d'aquest acte a la interessada.  
  
Amb data 16 d'octubre de 2019, i en el mateix escrit d'acumulació dels expedients, el Servei Territorial va emetre un requeriment a la interessada a fi que aclarira, en síntesi, els següents punts: la relació correcta dels organismes afectats per la instal·lació, l'afecció de la instal·lació al tràmit ambiental, i l'abast de la subestació en relació amb el que es disposa en l'expedient de regularització (segons la disposició transitòria tercera del Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les seues instruccions tècniques complementàries ITC-RAT 01 a 23) ATASCT/2015/83/46, i en la memòria i els plans del projecte.  
Amb data 7 de novembre de 2019, la titular aporta la documentació sol·licitada pel Servei Territorial i aclareix les discrepàncies plantejades. Concretament, adjunta les separates dels dos projectes per a l'enviament a l'Ajuntament de València, confirma que la instal·lació no està subjecta a la declaració d'impacte ambiental perquè queda inclosa en els supòsits recollits en el document de la Conselleria de Medi Ambient, de data 22.08.2017, Informe sobre projectes de reforma de subestacions, i aclareix respecte del sistema de 20 kV les posicions d'enllaç de barres, partició de barres i unió de barres, i respecte al sistema de 132 kV, la denominació de la posició de partició de barres i la inclusió de la segona posició de mesura del mòdul 2 que no consta en la memòria del projecte ni en l'expedient de regularització. A més, adjunta sengles projectes actualitzats amb els aclariments anteriorment detallats.  
  
La instal·lació de distribució d'energia elèctrica per a la qual se sol·licita autorització se situa a l'ST La Punta, la qual es troba al terme municipal de València, cota aproximada d'esplanació de 4 m sobre el nivell del mar. La parcel·la destinada a la instal·lació es localitza en la coordenada georeferenciada (coordenades OTM - FUS 30) següent: X: 728888,54; Y: 4369101,40, i ocupa una extensió de 8.395 m². La seua referència cadastral és 6413556DL4352L8548RT d'aquesta ciutat, província de València, titularitat d'Iberdrola Distribución Eléctrica, SA, unipersonal, com així consta en tots dos projectes tècnics d'execució.  
  
Consta com a últim antecedent de la subestació:  
- Resolució, de data 14 de març de 2018, de l'aleshores Servei Territorial d'Indústria i Energia de València, per la qual s'estén una nova acta de posada en servei als mers efectes de la seua regularització administrativa prevista en la disposició transitòria tercera del Reial decret 337/2014, de 9 de maig, de la instal·lació elèctrica d'alta tensió descrita en el certificat de regularització administrativa amb el número R1-001/3633/46/DT3 (RD337/14), expedient número ATASCT/2015/83/46 (accessible en l'adreça URL de validació https://www.tramita.gva.es/csv-front/index.faces'cadena=M3LBUQBE-9VG6AREE-NCNIMRME, CSV: M3LBUQBE-9VG6AREE-NCNIMRME).  
En relació amb la modificació del sistema de 132 kV sol·licitada, consta com a antecedent:  
- Resolució de data 17 de desembre de 2020, de la Direcció General d'Indústria, Energia i Mines, per la qual s'atorga a l'Autoritat Portuària de València (APV) l'autorització administrativa prèvia i l'autorització administrativa de construcció per a la connexió de servei de la línia elèctrica subterrània de tensió nominal 132 kV, doble circuit, des de la subestació ST La Punta, titularitat d'I-DE Redes Eléctricas Inteligentes, SAU, fins a la nova subestació ST Autoritat Portuària València, titularitat de l'APV, al terme municipal de València, província de València [expedient ATLINE/2018/155/46], accessible a través de l'adreça URL https://www.tramita.gva.es/csv-front/index.faces'cadena=EDXD96S7-9PS43VF9-SYCTM3AC, CSV: EDXD96S7-9PS43VF9-SYCTM3AC.  
  
Mitjançant aquesta resolució es van autoritzar les línies de 132 kV que faran connexió en les dues posicions de 132 kV objecte d'aquesta resolució, alimentant la subestació d'abonat ST Autoritat Portuària València.  
Vistos els antecedents, les parts de la subestació objecte d'aquesta modificació en l'actualitat estan integrades per:  
- Sistema elèctric de 20 kV en configuració de doble barra (DB) formada per tres mòduls situats en les respectives sales de cel·les de l'edifici de la subestació, amb la següent composició d'elements:  
Mòdul 1, format per cel·les d'aïllament a l'aire i interruptor extraïble amb:  
· Deu (10) posicions de línia amb interruptor.  
· Una (1) posició de bateria de condensadors amb interruptor, per a la BC-1.  
· Una (1) posició de transformador de potència amb dos interruptors, un per al transformador T-1, i el segon amb funcions d'acoblament de barres.  
· Una (1) posició de transformador de serveis auxiliars sense interruptor, per al TSA-1.  
· Dos (2) sistemes de mesura de tensió en barra sense interruptor. Un en cada barra.  
· Dos (2) posicions de partició de barres amb interruptor, per a la seua unió amb el mòdul 2.  
Mòdul 2, format per cel·les d'aïllament integral en SF6 de tipus blindat amb:  
· Deu (10) posicions de línia amb interruptor.  
· Una (1) posició de bateria de condensadors amb interruptor, per a la BC-2.  
· Una (1) posició de transformador de potència amb interruptor, per al T-2.  
· Quatre (4) sistemes de mesura de tensió en barra sense interruptor.  
· Sis (6) posicions d'unió de barres sense interruptor, dues (2) de les quals formant un conjunt partició-unió amb les dues posicions de partició del mòdul 3, i quatre (4) (de les quals 2 de funció de connexió als embarrats) formant dos conjunts unió-unió per a unió de barres del mòdul 2.  
· Una (1) posició d'enllaç de barres amb interruptor.  
· Una (1) posició de transformador de serveis auxiliars sense interruptor, per al TSA-2.  
- Mòdul 3, format per cel·les d'aïllament integral en SF6 de tipus blindat amb:  
· Dues (2) posicions de línia amb interruptor.  
· Una (1) posició de transformador amb interruptor.  
· Dos (2) sistemes de mesura de tensió en barra sense interruptor.  
· Dos (2) posicions de partició de barres amb interruptor formant dos conjunts P-O amb dues de les unions del mòdul 2.  
· Una (1) posició d'enllaç de barres amb interruptor.  
- Sistema elèctric de 132 kV en configuració de doble barra (DB) partida composta per les posicions següents:  
· Tres (3) posicions de línia de 132 kV amb interruptor, denominades L/Aqua, L/Font de Sant Lluís-Catadau i L/Font de Sant Lluís-Silla, aquesta última actualment en reserva, i objecte de modificació per adequació.  
· Tres (3) posicions de transformador de potència convencional d'intempèrie amb interruptor (per al T-1, T-2 i T-3, totes de 40 MVA de potència i amb relació de transformació 132/20 kV.  
· Dos (2) sistemes de mesura convencionals de tensió d'intempèrie sense interruptor, instal·lats en els dos extrems dels embarrats principals.  
· Una (1) posició de partició de barres convencional d'intempèrie amb interruptor.  
· Una (1) posició de bateria de condensadors amb interruptor (BC-4) de 32,4 Mvar i 132 kV, i objecte de modificació.  
Amb data 9 de juliol de 2019, es va publicar en el Boletín Oficial del Registro Mercantil (núm. 129) la inscripció del canvi de denominació social d?«Iberdrola Distribución Eléctrica, SA, unipersonal» per la denominació «I-DE Redes Eléctricas Inteligentes, SA, unipersonal».  
En el mateix sentit, en la data de la present resolució, I-DE Redes Eléctricas Inteligentes, SA, unipersonal, es troba inscrita en el Registre administratiu de distribuïdors amb el número de registre R1-001, (registre accessible des del lloc web del Ministeri per a la Transició Ecològica), inscripció per a la qual és necessari acreditar el compliment de les capacitats assenyalades en els articles 37 i 121.3 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
La sol·licitud d'autorització administrativa ha sigut objecte d'informació pública als efectes previstos en l'article 9 del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, durant el termini de vint dies en:  
  
- El Diari Oficial de la Generalitat Valenciana del 26 d'abril de 2021 (DOGV 9069),  
Així mateix, els projectes han sigut exposats per a consulta pública en les següents adreces electròniques: http://www.indi.gva.es/va/web/energia en castellà, i http://www.indi.gva.es/va/web/energia/valencia en valencià, en l'apartat «Informació pública».  
D'acord amb la documentació que figura en l'expedient, no han sigut presentades al·legacions.  
Conforme amb el procediment reglamentàriament establit, a fi que en el termini de vint dies presentaren la seua conformitat o oposició a l'autorització sol·licitada i emeteren, si era procedent, els oportuns condicionats tècnics al projecte tècnic de la instal·lació, es va remetre una separata dels dos projectes a les següents administracions, organismes i empreses de servei públic o d'interés general amb béns o drets al seu càrrec que es consideraven afectats per aquesta, amb el resultat que, en síntesi, es detalla:  
- Ajuntament de València. Figura en l'expedient un justificant d'entrada en aquest ajuntament de les separates dels dos projectes en data 4 de març de 2020, i no consta d'aquesta corporació que s'haja notificat cap oposició a les instal·lacions sol·licitades ni condicionat cap tècnic als projectes tècnics presentats, de la qual cosa es desprén la conformitat amb la sol·licitud d'autorització i les especificacions tècniques recollides en els dos projectes tècnics de les instal·lacions objecte d'aquesta resolució.  
A efectes ambientals, la interessada en la seua resposta al requeriment del Servei Territorial de data 16 d'octubre de 2019, manifesta que, de conformitat amb l'Informe sobre projectes de reforma en subestacions (accessible en l'adreça URL http://www.agroambient.gva.es/documents/900758891/446708865/REFORMA+EN+SUBESTACIONES+PARA+WEB+CASTELLANO.pdf/4ab56324-b5cb-4d76-be25-2327836d20d2), de data 22 d'agost de 2017, de la Direcció General de Medi Natural i d'Avaluació Ambiental, la modificació objecte d'aquestes autoritzacions no requereix avaluació d'impacte ambiental, ja que s'estima que les modificacions consistents en l'equipament de posicions de reserva, sense ampliar la parcel·la barrada de la subestació, no tindran efectes adversos significatius sobre el medi ambient, d'acord amb els criteris indicats en l'article 7.2.c de la Llei 21/2013, d'avaluació ambiental.  
La modificació plantejada en els projectes tècnics presentats de l'ST La Punta relativa a la present resolució consistirà, en síntesi, en l'ampliació de tres (3) noves posicions de línia de 20 kV en l'actual mòdul 3 de tipus doble barra amb aïllament integral en SF6, blindades d'interior amb interruptor en el sistema de 20kV, i el desmuntatge d'una bateria de condensadors de 132kV, adaptant la seua posició a una nova posició de línia, així com adequant una posició de línia equipada en reserva, ambdues en el sistema de 132 kV.  
La necessitat d'aquesta modificació, com a requisit previ a justificar pel sol·licitant i a avaluar per l'òrgan competent per a ser autoritzada, es produeix a conseqüència de la política de millora de condicions d'operació dels sistemes de distribució en el cas del projecte referent al sistema de 20kV, i en el cas del projecte relatiu al sistema de 132 kV a conseqüència del conveni signat amb l'Autoritat Portuària de València que pretén habilitar una doble alimentació en 132 kV mitjançant dues posicions de línia, a la futura subestació tipus GIS d'interior d'abonat que s'ha d'executar a les instal·lacions del Port de València, autoritzada mitjançant la Resolució de data 17 de desembre de 2020 per la Direcció General d'Indústria, Energia i Mines, esmentada anteriorment com a antecedent de la modificació del sistema de 132 kV.  
  
A l'efecte de la seua justificació, ha d'indicar-se que la modificació de la subestació de transformació ST La Punta, en la part referent a la modificació del sistema de 20 kV, no està expressament identificada en els plans d'inversió de la titular. No obstant això, la modificació del sistema de 132 kV està prevista en el Pla d'inversió triennal 2022-2024 presentat per I-DE Redes Eléctricas Inteligentes, SA, unipersonal, i ha sigut objecte d'informe favorable d'aquesta direcció general, on es va recollir l'actuació denominada «La Punta ST. Adequació posicions 132 kV» com a inversió prevista per al 2021, codi d'obra 203458197, sense informació relativa a la inversió bruta ni a la participació de tercers d'aquesta actuació.  
Ha de considerar-se que les modificacions sol·licitades no generen incidències negatives en el sistema, ja que es tracta d'una ampliació duta a terme al parc de distribució, existent i en servei, de l'ST La Punta.  
  
Consta en l'expedient una proposta del Servei d'Energia, la qual ha sigut elevada per la Subdirecció General d'Energia i Mines a aquest centre directiu perquè siga resolta.  
  
Fonaments de dret  
La instrucció i la resolució del present procediment administratiu correspon a la Generalitat pel fet que la instal·lació elèctrica objecte d'aquest està radicada íntegrament al territori de la Comunitat Valenciana, i no està enquadrada en les previstes en l'article 3.13 de la Llei 24/2013, de 26 de desembre, del sector elèctric, que són competència de l'Administració general de l'Estat.  
D'acord amb el que es disposa en l'article 4.1.a i el punt 2 de la disposició addicional primera del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, que concorda amb l'article 13 del Decret 175/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, desplegat mitjançant l'Ordre 1/2021, de 6 d'abril, i de conformitat amb el títol VIII del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les Conselleries de la Generalitat, correspon a la Direcció General d'Indústria, Energia i Mines d'aquest departament la resolució del present procediment pel fet que la subestació a modificar disposa d'una potència instal·lada superior a 75 MVA.  
Considerant la facultat reconeguda en l'article 57 de la Llei 39/2015, d'1 d'octubre, del procediment administratiu comú de les administracions públiques (d'ara en avant, LPAC), l'òrgan administratiu que inicie o instruïsca un procediment podrà disposar, d'ofici o a instàncies de part, la seua acumulació a uns altres amb els quals mantinga una identitat substancial o íntima connexió, sempre que siga el mateix òrgan qui haja de tramitar i resoldre el procediment. Tractant-se els dos expedients de sol·licituds d'autorització administrativa prèvia i autorització de construcció referides a una mateixa instal·lació (subestació), això fa que tinguen entre si l'exigida identitat i connexió, per la qual cosa és procedent acumular-los.  
Conforme amb l'article 52.3 de la Llei 39 2015, d'1 d'octubre, del procediment administratiu comú de les administracions públiques, es podrà realitzar la convalidació de l'acte viciat per l'òrgan competent quan aquest últim siga el superior jeràrquic de qui va dictar aquest acte, si el vici consisteix en incompetència no determinant de nul·litat.  
D'acord amb l'article 38.2 de la Llei 24/2013, de 26 de desembre, del sector elèctric, i amb l'article 38.1 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, la instal·lació elèctrica objecte de la sol·licitud constitueix part de les xarxes de distribució.  
D'acord amb el que es disposa en l'article 53 de la Llei 24/2013, de 26 de desembre, del sector elèctric; l'article 37 del Reial decret 1955/2000, d'1 de desembre, i l'article 8 del Decret 88/2005, de 29 d'abril, els sol·licitants d'autoritzacions d'instal·lacions de distribució d'energia elèctrica han d'acreditar la capacitat legal, tècnica i economicofinancera exigida per a la realització de cadascun dels projectes que presenten, tot això sense perjudici del que es preveu en l'últim decret en relació amb l'exempció d'acreditació d'aquestes capacitats que potestativament puga atorgar l'Administració per a qui exerceix l'activitat.  
  
D'acord amb els articles 39 i 53 de la Llei 24/2013, de 26 de desembre, del sector elèctric, i l'article 7.1.a i b del Decret 88/2005, de 29 d'abril, la construcció, incloent-hi la modificació, d'instal·lacions elèctriques pertanyents a la xarxa de distribució requereix autorització administrativa prèvia i autorització administrativa de construcció (conforme amb la nova terminologia introduïda per la Llei 24/2013).  
  
De conformitat amb l'article 7.2.c de la Llei 21/2013, de 9 de desembre, d'avaluació ambiental, s'estableix que no seran objecte d'una avaluació d'impacte ambiental simplificada les modificacions de les característiques d'un projecte consignat en l'annex I o en l'annex II diferents de les modificacions descrites en l'article 7.1.c ja autoritzades, executat o en procés d'execució, quan, valorades per l'òrgan ambiental competent, no tinguen efectes adversos significatius sobre el medi ambient, conforme amb els criteris de valoració definits en l'esmentat article 7.2.c. En relació amb aquest pronunciament, s'ha tingut en consideració l'Informe sobre projectes de reforma en subestacions de data 22 d'agost de 2017, dictat per la Subdirecció General d'Avaluació Ambiental, al qual ens remetem per precisió i per a evitar reproduccions innecessàries (accessible en la web de la Conselleria d'Agricultura, Desenvolupament Rural, Emergència Climàtica i Transició Ecològica, seguint la ruta: Avaluació ambiental - Avaluació d'impacte ambiental (tramitació NO telemàtica) - Procediment de tramitació i aprovació de projectes), accessible també en la URL http://www.agroambient.gva.es/documents/041661624/701681493/REFORMA+EN+SUBESTACIONES+PARA+WEB+CASTELLANO.pdf/4ab56324-b5cb-4d76-be25-2327836d20d2.  
  
D'acord amb l'incís a) de l'article 3 del Decret 88/2005, de 29 d'abril, la instal·lació està classificada dins del grup primer per estar emplaçada dins d'una subestació de transformació amb tensió en algun dels seus costats igual o superior a 36 kV.  
Per a les sol·licituds d'autorització administrativa prèvia i autorització administrativa de construcció s'ha d'aplicar el capítol II del Decret 88/2005, de 29 d'abril, perquè la instal·lació elèctrica objecte del present procediment està classificada dins del grup primer.  
D'acord amb l'apartat 2.A.4 de l'article 5 del Decret 88/2005, de 29 de novembre, en la sol·licitud d'autorització administrativa prèvia ha de justificar-se la necessitat de la instal·lació i que aquesta no genera incidències negatives en el sistema.  
D'acord amb el que s'estableix en l'article 130.1 del Reial decret 1955/2000, d'1 de desembre, els projectes d'execució d'instal·lacions elèctriques sotmesos a aprovació hauran d'elaborar-se conforme amb els reglaments tècnics en la matèria, en aquest cas el Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les seues instruccions tècniques complementàries.  
De conformitat amb el que es disposa en la disposició transitòria primera del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, els procediments regulats en aquest decret llei en tràmit quan aquest entre en vigor es regiran per la normativa anterior, sense perjudici que les persones interessades puguen presentar una nova sol·licitud.  
En consideració de l'anterior, complits els requisits i els procediments legals i reglamentaris establits en la legislació vigent aplicable, resolc:  
  
Primer  
Convalidar l'acumulació dels expedients ATRCCT/2018/21/46 i ATRCCT/2019/33/46, dictada en data 16 de novembre de 2019 pel Servei Territorial d'Indústria, Energia i Mines de València (accessible en l'URL de validació https://www.tramita.gva.es/csv-front/index.faces'cadena=XYY2QQSA-HDYMTC9F-SN8NSQ68, CSV: XYY2QQSA-HDYMTC9F-SN8NSQ68), d'acord amb els antecedents i l'argumentació jurídica reflectits en els fonaments de dret de la present resolució.  
  
Segon  
Atorgar autorització administrativa prèvia a I-DE Redes Eléctricas Inteligentes, SA, unipersonal, per a la modificació per ampliació de 3 posicions de línia del sistema de 20 kV, i la modificació del sistema de 132 kV per desmuntatge de bateria de condensadors de 132 kV, adaptant la seua posició a una nova posició de línia, i adequació d'una posició de línia equipada en reserva, de les instal·lacions de distribució d'energia elèctrica de la subestació transformadora de 132/20 kV denominada ST La Punta, situada al terme municipal de València, concretament en la parcel·la de referència cadastral 3478887ZV5303Y4615NO d'aquesta ciutat, província de València, amb l'abast que s'indica a continuació:  
  
- Sistema de 20 kV:  
· Ampliació de tres (3) posicions de línia de 20 kV en l'actual mòdul 3 de tipus doble barra amb aïllament integral en SF6, d'interior tipus blindades amb interruptor.  
- Sistema de 132 kV:  
· Desmuntatge de l'actual bateria de condensadors (BC-4) de 132 kV i 32,4 Mvar.  
· Adaptació de l'actual posició de bateria de condensadors (per a la BC-A) a nova posició de línia de connexió de servei subterrània de 132 kV, mitjançant el desmuntatge de l'actual seccionador de terra de la bateria de condensadors i la instal·lació d'un nou seccionador tripolar amb connexió a terra, tres nous transformadors de tensió capacitius i un nou conjunt de conversió aeri/subterrània format per tres botelles terminals de cable aïllat de 132 kV i tres autovàlvules de 132 kV. Fins i tot, si cal, la substitució dels actuals transformadors d'intensitat de 132 kV per a adaptar-los a la normativa de punts frontera de mesura.  
  
· Adequació de l'actual posició de línia (L-3 Font de Sant Lluís-Silla), actualment equipada i en reserva, mitjançant la instal·lació d'un nou conjunt de conversió aeri/subterrània format per tres botelles terminals de cable aïllat de 132 kV i tres autovàlvules de 132 kV. Fins i tot, si cal, la substitució dels actuals transformadors d'intensitat de 132 kV per a adaptar-los a la normativa de punts frontera de mesura.  
  
Aquestes dues noves posicions resultants de la modificació del sistema de 132 kV tenen la finalitat de connectar dues línies de 132 kV de titularitat de l'Autoritat Portuària de València que alimentaran la subestació d'abonat denominada ST Autoritat Portuària de València, de la mateixa titularitat, autoritzades mitjançant la Resolució, de data 17 de desembre de 2020, de la Direcció General d'Indústria, Energia i Mines [expedient ATLINE/2018/155/46].  
En conseqüència, la instal·lació resultant en la part afectada (sistema de 20 kV i 132 kV) per la present autorització de modificació per ampliació quedarà amb la següent composició final:  
- Sistema elèctric de 20 kV en configuració de doble barra (DB) formada per tres mòduls situats en les respectives sales de cel·les de l'edifici de la subestació, amb la següent composició d'elements:  
Mòdul 1, format per cel·les d'aïllament a l'aire i interruptor extraïble amb:  
· Deu (10) posicions de línia amb interruptor.  
· Una (1) posició de bateria de condensadors amb interruptor, per a la BC-1.  
· Una (1) posició de transformador de potència amb dos interruptors, l'un per al transformador T-1 i l'altre amb funcions d'acoblament de barres.  
· Una (1) posició de transformador de serveis auxiliars sense interruptor, per al TSA-1.  
· Dos (2) sistemes de mesura de tensió en barra sense interruptor. Un en cada barra.  
· Dos (2) posicions de partició de barres amb interruptor, per a la seua unió amb el mòdul 2.  
Mòdul 2, format per cel·les d'aïllament integral en SF6 de tipus blindat amb:  
· Deu (10) posicions de línia amb interruptor.  
· Una (1) posició de bateria de condensadors amb interruptor, per a la BC-2.  
· Una (1) posició de transformador de potència amb interruptor, per al T-2.  
· Quatre (4) sistemes de mesura de tensió en barra sense interruptor.  
· Sis (6) posicions d'unió de barres sense interruptor, dos (2) de les quals formant un conjunt partició-unió amb les dues posicions de partició del mòdul 3, i quatre (4) de les quals (amb 2 de funció de connexió als embarrats) formant dos conjunts unió-unió per a la unió de barres del mòdul 2.  
· Una (1) posició d'enllaç de barres amb interruptor  
· Una (1) posició de transformador de serveis auxiliars sense interruptor, per al TSA-2.  
Mòdul 3, format per cel·les d'aïllament integral en SF6 de tipus blindat amb:  
· Cinc (5) posicions de línia amb interruptor.  
· Una (1) posició de transformador amb interruptor.  
· Dos (2) sistemes de mesura de tensió en barra sense interruptor.  
· Dues (2) posicions de partició de barres amb interruptor formant dos conjunts partició-unió amb dues de les unions del mòdul 2.  
· Una (1) posició d'enllaç de barres amb interruptor.  
- Sistema elèctric de 132 kV en configuració de doble barra (DB) partida composta per les posicions següents:  
· Quatre (4) posicions de línia de 132 kV amb interruptor, denominades L/Aqua, L/Font de Sant Lluís-Catadau, L/APV-1 i L/APV-2,  
· Tres (3) posicions de transformador de potència convencional d'intempèrie amb interruptor (per al T-1, T-2 i T-3, tots de 40 MVA de potència i amb relació de transformació 132/20 kV.  
· Dos (2) sistemes de mesura convencionals de tensió d'intempèrie sense interruptor, instal·lats en els dos extrems dels embarrats principals.  
· Una (1) posició de partició de barres convencional d'intempèrie amb interruptor.  
El pressupost total del projecte de modificació del sistema de 20 kV és de cent un mil cent cinquanta-tres euros i noranta-un cèntims (101.153,91 ?), mentre que el pressupost total del projecte de modificació del sistema de 132 kV és de cent huitanta-quatre mil set-cents noranta euros i trenta-dos cèntims (184.790,32 ?), per la qual cosa el pressupost de les instal·lacions autoritzades per la present resolució puja a un total de dos-cents huitanta-cinc mil nou-cents quaranta-quatre euros i vint-i-tres cèntims (285.944,23 ?), valor al qual ascendeixen els projectes d'execució.  
De conformitat amb l'últim paràgraf de l'article 53.6 de Llei 24/2013, de 26 de desembre, del sector elèctric, i l'article 6.4 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, aquesta autorització s'atorga, sense perjudici de les concessions, autoritzacions, llicències i permisos, tant públics com privats, que siga necessari obtindre per part d'I-DE Redes Eléctricas Inteligentes, SA, unipersonal, d'acord amb altres disposicions que resulten aplicables, i especialment les relatives a l'ordenació del territori i al medi ambient.  
  
El titular de la present autorització tindrà els drets, els deures i les obligacions establits en el títol VII de la Llei 24/2013, de 26 de desembre, del sector elèctric i el seu desplegament reglamentari. En tot cas, I-DE Redes Eléctricas Inteligentes, SA, unipersonal, haurà d'observar els preceptes, les mesures i les condicions que s'establisquen en la legislació aplicable en cada moment a l'activitat de distribució d'energia elèctrica.  
L'incompliment de les condicions i requisits establits en la present autorització o la variació substancial dels pressupostos que n'han determinat l'atorgament podran donar lloc a la seua revocació.  
  
Tercer  
Atorgar autorització administrativa de construcció dels elements i/o parts de la instal·lació dels projectes tècnics d'execució de dates 7 de novembre de 2018 i 7 de maig de 2019, redactats els dos per una persona tècnica titulada competent i acompanyats d'una declaració responsable, presentats per a la construcció de les modificacions de les instal·lacions descrites en el punt primer d'aquesta resolució, habilitant I-DE Redes Eléctricas Inteligentes, SA, unipersonal, per a la construcció de la instal·lació complint els requisits tècnics exigibles i d'acord amb les condicions següents:  
1. La instal·lació elèctrica haurà d'executar-se segons el projecte presentat i amb els condicionats tècnics establits per les administracions, organismes i empreses de servei públic o d'interés general afectats per la present instal·lació i que han sigut acceptats pel titular d'aquesta. En cas que fora necessari introduir modificacions respecte de la documentació presentada i aprovada, el titular de la present resolució hauria de sol·licitar prèviament a aquesta direcció general l'autorització corresponent.  
2. La instal·lació a executar complirà, en tot cas, el que s'estableix en el Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les seues instruccions tècniques complementàries ITC-RAT 01 a 23.  
3. El termini d'execució de la instal·lació serà de sis (6) mesos per a la modificació sol·licitada, des de l'endemà de ser notificada. No obstant això, amb anterioritat a la seua finalització podrà sol·licitar-se'n una ampliació concreta mitjançant una sol·licitud motivada davant d'aquest òrgan directiu, aportant a aquest efecte la documentació justificativa de la demora i del cronograma de treballs previstos per al nou termini sol·licitat.  
4. El titular de la present resolució quedarà obligat a comunicar per escrit amb l'adequada diligència les incidències dignes d'esment que es produïsquen durant l'execució, tant a aquesta direcció general com al Servei Territorial d'Indústria, Energia i Mines de València.  
5. Així mateix, el titular de la present resolució estarà obligat a complir els deures i les obligacions derivats de la legislació de prevenció de riscos laborals vigent durant la construcció.  
6. Sense perjudici del que es preveu en l'article 12.4 del Decret 88/2005, de 29 d'abril, personal tècnic en la matèria adscrit a aquesta direcció general o del Servei Territorial d'Indústria, Energia i Mines podrà realitzar les comprovacions i les proves que consideren necessàries durant les obres i quan aquestes finalitzen en relació amb la seua adequació a la documentació tècnica presentada i al compliment de la legislació vigent i de les condicions d'aquesta resolució.  
7. Finalitzades les obres de construcció de la instal·lació autoritzada per la present resolució, la titular d'aquesta autorització, en el termini màxim de deu dies hàbils, ho comunicarà al servei territorial competent en matèria d'energia a l'efecte de la sol·licitud de l'autorització d'explotació prevista en l'article 12 del Decret 88/2005, de 29 d'abril. Amb aquesta sol·licitud s'aportarà un certificat de direcció i final d'obra, subscrit per la persona facultativa competent, que acredite que és conforme amb els reglaments tècnics en la matèria i a la present autorització administrativa i autorització de construcció del projecte d'execució, al qual s'adjuntarà la resta de documentació exigida per la regulació del sector elèctric i de seguretat industrial aplicable a la instal·lació. Quan l'esmentat certificat de direcció i final d'obra no estiga visat pel corresponent col·legi professional, s'acompanyarà de l'oportuna declaració responsable conforme amb la Resolució de 22 d'octubre de 2010, de la Direcció General d'Energia, publicada en el DOGV núm. 6389, de data 3 de novembre de 2010.  
Quan aquest centre directiu siga el competent per a autoritzar l'explotació de la instal·lació objecte d'aquesta autorització, el corresponent servei territorial realitzarà la instrucció d'aquest procediment i elevarà a aquesta Direcció General la documentació pertinent per a emetre la respectiva autorització d'explotació, juntament amb el seu informe.  
8. Aquesta direcció general, previ tràmit de l'oportú procediment, deixarà sense efecte la present autorització en qualsevol moment en què observe l'incompliment o inobservança de les condicions imposades en ella.  
  
Quart  
Ordenar:  
- La publicació de la present resolució en el Diari Oficial de la Generalitat Valenciana.  
- La notificació de la present resolució a I-DE Redes Eléctricas Inteligentes, SA, unipersonal, a totes les administracions o organismes públics i empreses del servei públic o serveis d'interés general que han intervingut, o que han pogut intervindre, en el procediment d'autorització, les que han emés, o havien d'emetre, condicionat tècnic al projecte d'execució, i  
- La notificació de la present resolució a l'Autoritat Portuària de València, com a part interessada en la modificació del sistema de 132 kV.  
  
Tot això de conformitat amb el que es disposa en els articles 10 i 11.3 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Contra la present resolució, que no posa fi a la via administrativa, podrà interposar-se recurs d'alçada davant de la Secretaria Autonòmica d'Economia Sostenible, Sectors Productius, Comerç i Consum d'aquesta conselleria en el termini d'un mes comptat des de l'endemà de notificar-se, d'acord amb el que s'estableix en l'article 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 7 de desembre de 2021.- La directora general d'Indústria, Energia i Mines: M. Empar Martínez Bonafé.